CELEX: 52015PC0171
Language: lt
Date: 2015-04-22
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo („Copernicus“)

EUROPOS KOMISIJA
            Briuselis, 2015 04 22
            COM(2015) 171 final
            2015/0088(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo(„Copernicus“)
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Siekdamas užtikrinti tinkamą teisinį saugumą ir vidaus rinkos vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo. 
            
            
               EEE susitarimo 78 straipsnyje nustatyta, kad Susitariančiosios Šalys stiprina ir plėtoja su Sąjungos veikla susijusį bendradarbiavimą, be kita ko, aplinkos ir mokslinių tyrimų bei technologinės plėtros srityse. 
            
            
               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis, siekiant išplėsti Susitariančiųjų Šalių bendradarbiavimą aplinkos ir mokslinių tyrimų bei technologinės plėtros srityse.
            
            
               EEE susitarimo Susitariančiųjų Šalių bendradarbiavimas jau išplėstas 2014 m. lapkričio 13 d. EEE jungtinio komiteto sprendimu Nr. 249/2014
                  1
                į jį įtraukiant programą „Copernicus“. Todėl į EEE susitarimo 31 protokolo 1 straipsnio 8d dalį įtraukta nuoroda į Reglamentą (ES) Nr. 377/2014, kuriuo nustatoma programa „Copernicus“. Numatyto EEE Susitariančiųjų Šalių bendradarbiavimo šioje srityje sąlygos taip pat įtrauktos į atitinkamą EEE susitarimo 31 protokolo nuostatą.
            
            
               Pagal 31 protokolo 1 straipsnio 8d dalies e punktą Norvegija ir Lichtenšteinas programoje „Copernicus“ nedalyvauja. Tačiau Norvegija pašalino su jos dalyvavimu susijusias kliūtis. Todėl atitinkamos nuostatos, kuriomis nustatomas ELPA valstybių dalyvavimas programoje, taikomos ir Norvegijai, o nuoroda į Norvegiją e punkte išbraukiama.
            
            
               Reikėtų nurodyti, kad Norvegija paprašė, kad dalyvauti programoje „Copernicus“ ji pradėtų atgaline data nuo 2014 m. sausio 1 d. Su 2014-aisiais finansiniais metais susijęs finansinis įnašas programai „Copernicus“ bus pridėtas prie su 2015-aisiais finansiniais metais susijusio įnašo ir įtrauktas į 2015 m. reikalavimą sumokėti. Norvegijos Parlamentas jau preliminariai patvirtino reikiamas lėšas. 
            
            
               3.TEISINIAI PASIŪLYMO ASPEKTAI
            
            
               Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje numatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų. 
            
            
               Komisija teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti jį EEE jungtiniame komitete artimiausiu metu.
            
            
               2015/0088 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios Europos Sąjungos vardu turi būti laikomasi
                  EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo
                  („Copernicus“)
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 189 straipsnio 2 dalį kartu su 218 straipsnio 9 dalimi,
            
            
               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  2
               , ypač į jo 1 straipsnio 3 dalį,
            
         
         
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Europos ekonominės erdvės susitarimas
                  3
                (toliau – EEE susitarimas) įsigaliojo 1994 m. sausio 1 d.;
            
            
               (2)pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;
            
            
               (3)EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos ir tvarka;
            
            
               (4)įtraukiant 2014 m. balandžio 3 d. Europos Parlamento ir Tarybos reglamentą (ES) Nr. 377/2014, kuriuo nustatoma programa „Copernicus“ ir panaikinamas Reglamentas (ES) Nr. 911/2010
                  4
               , 2014 m. lapkričio 13 d. EEE jungtinio komiteto sprendimu Nr. 249/2014
                  5
                EEE susitarimo Susitariančiųjų Šalių bendradarbiavimas išplėstas;
            
            
               (5)šis bendradarbiavimas turėtų būti išplėstas įtraukiant Norvegiją pagal EEE susitarimo 31 protokole nustatytas sąlygas, ir ji turėtų pradėti dalyvauti nuo 2014 m. sausio 1 d.;
            
            
               (6)todėl, norint nuo 2014 m. sausio 1 d. išplėsti bendradarbiavimą, reikėtų iš dalies pakeisti EEE susitarimo 31 protokolą;
            
            
               (7)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
            
            
               2 straipsnis
            
            
               Šis sprendimas įsigalioja jo priėmimo dieną.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  [Dar nepaskelbta]
               
               
                  
                     (2)
                  OL L 305, 1994 11 30, p. 6.
               
               
                  
                     (3)
                  OL L 1, 1994 1 3, p. 3. 
               
               
                  
                     (4)
                  OL L 122, 2014 4 22, p. 44.
               
               
                  
                     (5)
                  OL L [dar nepaskelbta]
               
            
      
    ---documentbreak--- 
      
         
               EUROPOS KOMISIJA
            Briuselis, 2015 04 22
            COM(2015) 171 final
            PRIEDAS
            EEE JUNGTINIO KOMITETO SPRENDIMAS Nr. .../2015kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo („Copernicus“)
            
               
         
         
            
               PRIEDAS
               
                  EEE JUNGTINIO KOMITETO SPRENDIMAS Nr. .../2015
               
                  
               
                  kuriuo iš dalies keičiamas EEE susitarimo 31 protokolas 
                  dėl bendradarbiavimo konkrečiose srityse, nesusijusiose su keturiomis laisvėmis
            
            
               EEE JUNGTINIS KOMITETAS,
            
            
               atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
            
            
               kadangi:
            
            
               (1)įtraukiant 2014 m. balandžio 3 d. Europos Parlamento ir Tarybos reglamentą (ES) Nr. 377/2014, kuriuo nustatoma programa „Copernicus“ ir panaikinamas Reglamentas (ES) Nr. 911/2010
                  1
               , 2014 m. lapkričio 13 d. EEE jungtinio komiteto sprendimu Nr. 249/2014
                  2
                išplėstas EEE susitarimo Susitariančiųjų Šalių bendradarbiavimas;
            
            
               (2)šis bendradarbiavimas turėtų būti išplėstas įtraukiant Norvegiją pagal EEE susitarimo 31 protokole nustatytas sąlygas, ir ji turėtų pradėti dalyvauti nuo 2014 m. sausio 1 d.;
            
            
               (3)todėl, norint nuo 2014 m. sausio 1 d. išplėsti bendradarbiavimą, reikėtų iš dalies pakeisti EEE susitarimo 31 protokolą,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               EEE susitarimo 31 protokolo 1 straipsnio 8d dalies e punkte išbraukiami žodžiai „Norvegija ir“.
            
            
               2 straipsnis
            
            
               Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį?.
            
            
               
                  3Jis taikomas nuo 2014 m. sausio 1 d.
            
            
               3 straipsnis
            
            
               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
            
            
               Priimta Briuselyje
            
            
               
                     EEE jungtinio komiteto vardu
               
               
                     Pirmininkas
                     
                     
                     
                     EEE jungtinio komiteto
                     sekretoriai
               
            
         
         
            
                  
                     (1)
                  OL L 122, 2014 4 22, p. 44.
               
               
                  
                     (2)
                  OL L [dar nepaskelbta]
               
               
                  
                     (3)
                  [Konstitucinių reikalavimų nenurodyta.] [Konstituciniai reikalavimai nurodyti.]